ટ્રાફિક-વિભાગના નવા નિર્ણય પ્રમાણે હવે શ્રેયસ તરફ જનારાં વાહનોએ કિરાણી લેનમાંથી થઈને LBS માર્ગ પર જવું પડશે. આ બાબતની સમજણ આપતાં પીયૂષ દાસે કહ્યું હતું કે ‘આ વાહનોને કિરાણી લેનમાંથી LBS માર્ગ પર રાઇટ ટર્ન પહેલાં અલાઉડ નહોતો જેને હવે ટ્રાફિક-વિભાગ અલાઉડ કરશે. આ જ રીતે સ્ટેશનથી મહાત્મા ગાંધી રોડ તરફ જતાં વાહનો પર પણ નિયંત્રણ મૂકવામાં આવ્યું છે. આ વાહનોએ હવે કામા લેન અને કિરાણી લેન થઈને LBS માર્ગ પરથી મહાત્મા ગાંધી રોડ આવવું પડશે. આ નવા નિર્ણયને કારણે કિરાણી લેન અને ગોપાલ લેન જૅમ થશે જેને લીધે આ વિસ્તારમાં રહેતા રહેવાસીઓની શાંતિ હણાઈ જશે. બીજી બાજુ એની અસર મહાત્મા ગાંધી રોડના રીટેલ દુકાનદારોને પણ થશે. એની સામે ફેરિયાઓ જેઓ ઑલરેડી રોડની બે બાજુ જમાવટ કરીને બેઠા છે તેમને હજી ફેલાવાનો માર્ગ મોકળો થશે.’